Кеңес ауылдық округі (Меркі ауданы)

Кеңес ауылдық округі – Жамбыл облысы, Меркі ауданындағы әкімшілік бірлік. Әкімшілік құрамы Құрамына Жауғаш батыр, Кеңес ауылдары кіреді. Орталығы – Кеңес ауылы. 2017 жылы Кентай ауылы Ақермен ауылдық округіне берілді. Инфрақұрылымы Округте бір орта, бір бастауыш мектеп, екі мед.пункт, мәдениет үйі, кітапхана, байланыс бөлімшесі, тамақтандыру орны бар. Тарихы Округ аумағында "Қазақстан" колхозы болған. Бұл колхоз 1960-70 жылдары облыс, республика көлемінде миллионер колхоз атанған. Колхоздың малшылары мен механизаторлары, қызылшашылары жоғарғы жетістіктерге қол жеткізіп, өз қаражаттарына бірнеше адам бір-бір ГАЗ-24 ("Волга") жеңіл автокөлігін сатып алады. Ол кездерде "Волга" автокөлігін тек басшылар ғана мінетін. Дереккөздер